29.8.2022
MT
Il-Ġurnal Uffiċjali tal-Unjoni Ewropea
C 326/7
Talba għal deċiżjoni preliminari mressqa mill-Fővárosi Törvényszék (l-Ungerija) fit-12 ta’ Mejju 2022 – GE Infrastructure Hungary Holding Kft.
vs Nemzeti Adó- és Vámhivatal Fellebbviteli Igazgatósága (Kawża C-318/22) (2022/C 326/10) Lingwa tal-kawża: l-Ungeriż Qorti tar-rinviju Fővárosi Törvényszék Partijiet fil-kawża prinċipali Rikorrent: GE Infrastructure Hungary Holding Kft.
Konvenut: Nemzeti Adó- és Vámhivatal Fellebbviteli Igazgatósága Domandi preliminari 1) Id-Direttiva tal-Kunsill 2009/133/KE tad-19 ta’ Ottubru 2009 dwar is-sistema komuni ta’ tassazzjoni applikabbli għal mergers, diviżjonijiet, diviżjonijiet parzjali, trasferimenti ta’ assi u skambji ta’ ishma li jikkonċernaw kumpanniji ta’ Stati Membri differenti u għat-trasferiment tal-uffiċċju reġistrat ta’ SE jew SCE bejn Stati Membri (1) għandha tiġi interpretata fis-sens li hija jew huma konformi mal-Premessa 2 u l-Artikolu 1(a) ta’ din l-istess direttiva, leġiżlazzjoni jew dispożizzjoni nazzjonali, jew prattika relatata mal-interpretazzjoni jew l-applikazzjoni ta’ leġiżlazzjoni jew dispożizzjoni nazzjonali, li bis-saħħa tagħha jew tagħhom l-imsemmija direttiva ma tapplikax għal trasformazzjonijiet ta’ kumpanniji b’dimensjoni nazzjonali, iżda biss għal trasformazzjonijiet ta’ kumpanniji b’dimensjoni transkonfinali, internazzjonali, f’ċirkustanzi fejn id-dispożizzjonijiet tad-Direttiva kienu ġew inkorporati fl-a tagállami társasági adóról és osztalékadóról szóló 1996. évi LXXXI.
törvénybe (il-Liġi LXXXI tal-1996 dwar it-Taxxa fuq il-Kumpanniji u t-Taxxa fuq id-Dividendi tal-Istati Membri) b’tali mod li d-dritt Komunitarju ma jirregolax direttament il-kwistjoni, iżda li l-leġiżlatur tal-Istat Membru jiddikjara fl-Artikolu 31(1)(a) tal-Liġi dwar l-Isoc (iktar ’il quddiem il-“Liġi dwar it-Taxxa fuq il-Kumpanniji”) li din tal-aħħar isservi biex tiżgura l-konformità tal-leġiżlazzjoni nazzjonali mal-atti tad-dritt tal-Unjoni Ewropea – u b’mod partikolari mad-Direttiva?
2) L-Artikolu 8(2) tad-Direttiva għandu jiġi interpretat fis-sens li, hija jew huma konformi ma’ din id-dispożizzjoni tad-direttiva, leġiżlazzjoni jew dispożizzjoni nazzjonali jew prattika relatata mal-interpretazzjoni jew l-applikazzjoni ta’ leġiżlazzjoni jew dispożizzjoni nazzjonali li bis-saħħa tagħha jew tagħhom, fil-kuntest ta’ diviżjoni parzjali bejn kumpanniji residenti fl-istess Stat Membru, azzjonist tal-kumpannija li tittrasferixxi, huwa wkoll meħtieġ li jnaqqas il-valur nominali tas-sehem fil-kumpannija li tittrasferixxi (il-kapital azzjonarju tal-kumpannija li tittrasferixxi), sabiex jitnaqqas fil-kotba tal-kontabbiltà tagħha l-valur tas-sehem tiegħu (l-ishma tiegħu) fil-kumpannija li tittrasferixxi, billi dan it-tnaqqis fil-valur kontabbli jiġi impost mill-awtoritajiet tat-taxxa bħala kundizzjoni minn qabel għall-aċċess għat-trattament fiskali previst fl-Artikolu 8(2) tad-Direttiva, u dan, barra minn hekk, f’każ fejn id-diviżjoni parzjali tinvolvi telf għall-azzjonist tal-kumpannija li tittrasferixxi?
3) L-Artikolu 8(2) tad-Direttiva għandu jiġi interpretat fis-sens li hija jew huma konformi ma’ din id-dispożizzjoni tad-Direttiva, leġiżlazzjoni jew dispożizzjoni nazzjonali, jew prattika relatata mal-interpretazzjoni jew l-applikazzjoni ta’ leġiżlazzjoni jew dispożizzjoni nazzjonali, li bis-saħħa tagħha jew tagħhom, (it-trattament fiskali fir-rigward tat-taxxa fuq il-kumpanniji) previst minn din id-dispożizzjoni ma japplikax għal diviżjoni parzjali li fil-kuntest tagħha l-kumpannija li titrasferixxi involuta fid-diviżjoni parzjali hija kumpannija b’membru wieħed, jiġifieri meta, wara d-diviżjoni parzjali, is-sehem tal-fundatur tal-kumpannija li titrasferixxi fil-kumpannija li titrasferixxi ma jinbidilx, u jibqa’100 % jew meta l-kapital azzjonarju tal-kumpannija li titrasferixxi ma jinbidilx?
(1)
ĠU 2009, L 310, p. 34.
Talba għal deċiżjoni preliminari mressqa mill-Cour d’appel de Bruxelles (il-Belġju) fl-20 ta’ Mejju 2022 – Ligue des droits humains ASBL, BA vs L’organe de contrôle de l’information policière (Kawża C-333/22) (2022/C 326/11) Lingwa tal-kawża: il-Franċiż Qorti tar-rinviju Cour d’appel de Bruxelles